### Beslutningstema

I denne sag træffer udvalget beslutning om udkast til Kommissorium for Aktør-effektanalyse.

### Historik

Erhvervs- og Turismestrategi for Tønder Kommune blev godkendt i februar 2024. Af strategien fremgår, at der i 2024 igangsættes en aktør-effektanalyse af samarbejdet med de primære samarbejdspartnere på området.

I 2019 gennemførte Teknologisk Institut en analyse af effekten af Tønder Kommunes tilskud til erhvervs- og turismefremme. Aktør-effektanalysen bygger bl.a. videre på konklusioner fra denne analyse.

### Sagsfremstilling

Analysen har til formål at give viden og grundlag for at optimere samarbejdet mellem virksomheder, samarbejdspartnere og Tønder Kommune.

I analysen indgår følgende aktører:

1. Tønder Erhvervsråd

2. Erhvervshus Sydjylland

3. URS

4. Rømø-Tønder Turistforening

5. Destination [adresse]

6. Partnerskab for vestkystturisme

Analysen gennemføres ud fra ”As Is–To Be”-modellen, hvor der først gøres status på den nuværende erhvervs- og turismeindsats. Med udgangspunkt i konklusioner på dette, udarbejdes forslag til, hvordan en fremtidig organisering af erhvervs- og turismeområdet kunne være.

Analysen gennemføres internt via en arbejdsgruppe bestående af repræsentanter for Plan og Udvikling og Arbejdsmarked samt konsulenter fra hhv. Økonomi og Løn samt Politik og Strategi.

### Indstilling Direktionen indstiller,

|  |  |
| --- | --- |
| at | kommissorium for Aktør-effektanalyse godkendes. |

### Beslutning

Kommissoriet godkendt med bemærkning om, at FH nævnes specifikt i opgavedel 3, og at i opgavedel 5 relateres til strategiens ambition om at levere en høj erhvervsservice.